**Raport për rezultatet e konsultimeve publike**

1. **Titulli i draft aktit**

Projektligji “Për kompetencat për caktimin e pagave, trajtimeve të tjera financiare dhe përfitimeve të të punësuarve në institucionet e administratës publike si dhe të pagës bazë minimale në shkallë vendi”

1. **Kohëzgjatja e konsultimeve**

*Specifikoni kohëzgjatjen e përgjithshme të konsultimeve publike sa i përket ditëve të punës, përfshirë datën e hapjes dhe mbylljes së konsultimeve publike; nëse kohëzgjatja ishte më e shkurtër se 20 ditë pune e paraparë me ligj, jepni arsye për shkurtimin e kohëzgjatjes.*

Konsultimet publike për projektaktin zgjatën 20 ditë pune. Konsultimet u hapën më datë 21.3.2023, me publikimin e projektaktit në Regjistrin Elektronik për Njoftimet dhe Konsultimet Publike dhe u mbyllën më datë 17.4.2023.

1. **Metoda e konsultimit**

*Listoni të gjitha metodat e konsultimit të përdorura, të tilla si konsultimet elektronike (Regjistri Elektronik, posta elektronike, faqet e internetit, etj.), Takimet publike, seancat e organeve këshilluese…, dhe siguroni informacione për afatin kohor, kohëzgjatjen dhe afatet e tyre. Shpjegoni se si u shpërnda informacioni mbi konsultimet e hapura, si u ftuan palët e interesuara të kontribuojnë. Përfshini gjithashtu aktivitete nga konsultimet paraprake nëse janë organizuar të tilla).*

Projektligji do të zbatohet për të punësuarit në institucionet e administratës publike, ku më konkretisht përfshihen funksionarët e zgjedhur apo të emëruar të përcaktuar në këtë projektligj, nëpunësit civilë, nëpunësit dhe punonjësit e tjerë në institucionet e administratës shtetërore, Forcat e Armatosura, përfaqësitë, institucionet e pavarura, njësitë e vetëqeverisjes vendore, njësitë e fondeve speciale dhe ndërmarrjet shtetërore me kapital mbi 50 për qind shtetëror.

Gjithashtu, përjashtimit projektligji për: (i) efekt të përcaktimit të pagës minimale në shkallë vendi, do të jetë i detyrueshëm për zbatim edhe për sektorin privat; (ii) për efekt të parimeve për përcaktimin e pagave, trajtimeve të tjera financiare dhe përfitimeve, do të jetë i detyrueshëm për zbatim edhe për institucione/ente të tjera të sektorit publik që nuk përfshihen në fushën e veprimit të tij.

Sa më lart, duke mbajtur në konsideratë që fusha e veprimit të projektligjit është e gjerë dhe si rezultat palët e interesuara mund të ishin të shumta, publikimi i projektaktit në Regjistrin Elektronik për Njoftimet dhe Konsultimet Publike u vlerësua si metoda më efektive për konsultimin publik.

1. **Palët e interesit të përfshira**

*Listoni të gjithë palët e interesuara, qoftë organizata apo individë, të cilët kanë dhënë komente/kontribut në konsultimet publike përmes metodave të ndryshme të konsultimit, gjatë gjithë procesit të hartimit.*

*Përmendni gjithashtu numrin dhe strukturën e palëve të interesuara që morën pjesë në takime publike ose seanca të organeve këshilluese.*

*Specifikoni palët e interesuara që morën pjesë në grupin e punës për hartimin e aktit.*

Në përfundim të konsultimit elektronik rezultoi se nuk ka patur komente në lidhje me projektligjin. Ndërkohë që grupi i punës që ka hartuar projektligjin ka patur në përbërje përfaqësues nga kabineti i Zëvendëskryeministrit, Departamenti i Administratës Publike dhe Ministria e Financave dhe Ekonomisë.

1. **Pasqyra e komenteve të pranuara me arsyetimin e komenteve të pranuara/ refuzuara**

*Gruponi komentet/ propozimet e pranuara sipas çështjes që ato ngritën;*

*Gruponi komente të ngjashme së bashku dhe renditni palët e interesuara që i ngritën ato;*

*Shpjegoni cili ishte vendimi i marrë dhe sqaroni shkurtimisht arsyet për të.*

|  |  |  |  |  |
| --- | --- | --- | --- | --- |
| Çështja e adresuar  (*psh. përkufizimi i ri i…, kushtet për regjistrimin e…, rregullimi i…, etj.)* | Komenti  *(grumbulloni dhe përmblidhni komente identike/të ngjashme nga palët e ndryshme të interesuara së bashku)* | Palët e interesuara *(renditni të gjithë ata që adresuan çështjen në mënyrë të ngjashme)* | Vendimi (I pranuar/I pranuar pjesërisht/I refuzuar) | Justifikimi |